
Parlamentul  României

Camera  Deputaţilor

Comisia pentru industrii si servicii
                                                                                             Bucureşti, 27.08.2001

                                                                                                 Nr.251/XVIII/3/2000
BIROUL PERMANENT

AL CAMEREI DEPUTAŢILOR

DOMNULUI PREŞEDINTE 

VALER DORNEANU



Vă înaintăm, alăturat, Raportul asupra proiectului de Lege pentru  aprobarea Ordonanţei Guvernului nr.58/2000 privind modificarea şi completarea Ordonanţei Guvernului nr.21/1992 privind protecţia consumatorilor.



Proiectul de lege a fost adoptat de Senat, cu modificări, în şedinţa din 17 octombrie 2000.



La întocmirea raportului, comisia a avut în vedere:

· avizul Consiliului Legislativ (nr.106/26.01.2000);

· avizul Comisiei pentru administraţie publică, amenajarea teritoriului şi echilibru ecologic (nr.1519/XVIII/6 din 25.10.2000);

· avizul Comisiei juridice, de disciplină şi imunităţi (nr.544 din 28.02.2001);

· punctul de vedere al Autorităţii Naţionale pentru Protecţia Consumatorilor (nr.1/2001 din 23.04.2001);

În raport de obiectul şi conţinutul său, proiectul de lege face parte din categoria legilor ordinare.

    PREŞEDINTE,               
              SECRETAR,                                 



      István Antal                                      Aurelia Vasile

[image: image2.png]ROMANIA




Parlamentul  României

Camera  Deputaţilor

Comisia pentru industrii si servicii
Bucureşti, 27.08.2001

                                                                                                 Nr.251/XVIII/3/2000
RAPORT

asupra proiectului de Lege pentru  aprobarea Ordonanţei Guvernului nr.58/2000 privind modificarea şi completarea Ordonanţei Guvernului nr.21/1992 privind protecţia consumatorilor



În conformitate cu prevederile art.89 din Regulamentul Camerei Deputaţilor, Comisia pentru industrii şi servicii a fost sesizată pentru dezbatere în fond a proiectului de Lege pentru  aprobarea Ordonanţei Guvernului nr.58/2000 privind modificarea şi completarea Ordonanţei Guvernului nr.21/1992 privind protecţia consumatorilor, trimis cu adresa nr.544 din 23.10 2000.



Obiectul de reglementare al proiectului de lege se referă la realizarea unei protecţii a consumatorului din România, cât mai apropiată de cea din ţările Uniunii Europene, prin promovarea drepturilor şi intereselor consumatorilor.



În conformitate cu prevederile art.60 din Regulamentul Camerei Deputaţilor, Comisia pentru industrii şi servicii a analizat în şedinţa din 4 iulie 2001 proiectul de Lege pentru  aprobarea Ordonanţei Guvernului nr.58/2000 privind modificarea şi completarea Ordonanţei Guvernului nr.21/1992 privind protecţia consumatorilor şi a hotărât, cu unanimitate de voturi, avizarea proiectului de lege cu amendamentele admise prezentate în anexă.



O parte din amendamentele admise preia şi prevederile Ordonanţei Guvernului nr.87/2000 privind răspunderea producătorilor pentru pagubele generate de produsele defectuoase şi ale Ordonanţei Guvernului nr.88/2000 privind finanţarea centrelor de consultanţă şi informare a consumatorilor ale căror proiecte de lege pentru aprobarea acestora au fost dezbătute anterior în Comisia pentru industrii şi servicii fiind înaintate rapoarte de respingere.



În raport de obiectul şi conţinutul său, proiectul de lege face parte din categoria legilor ordinare.

                          PREŞEDINTE,               

           SECRETAR,                                 

                            István Antal                                           Aurelia Vasile

Expert,

Silvia Vlăsceanu

